Lẹ́hìn eléyìí ọ̀ràn náà sú bàbá mi óo sì ki ọwọ́ bọ àpò rẹ̀ ó ń wá oògùn kiri, ṣùgbọ́n ibi tí ó ti ń ṣe eléyìí ni ó ti rrí fèèrè àtìrandíran tí ń bẹ ní ilé wa, bẹ́l ni ó mú fèèrè náà sì gba gbogbo àgbègbè kankan. Ó wí bí ó ti jẹ́ pé Olódùmarè ní ń ṣe alákòóso ìṣẹ́gun, tí ó si jẹ́ pé òun ni ó ni ohun gbogbo ti ń bẹ́ ń inú ayé àti èyí tí ń bẹ ní òde ọ̀run, dúkìá àwọn ọmọ ènìyàn àti ohun àlúmọ́nì ìsàlẹ̀ ilẹ̀, èyí tí ó ń bẹ  níi ojú omi àti èyí tí ó ń e ni òfuurufú, ó sì tún wípẹ̀lú bí ó ti jẹ́ pé kò si ìdíwọ́ fún Ọlọ́run Ọba : ohunkohun tí Ẹlẹ́dàá bá fẹ́ ní ń ṣe àti wí pé ẹnikẹ́ni kò le dí Ọlọ́run Ọba lọ́wọ́ àti gbé ẹnikẹ́ni ga; bẹ́l nni elékèé kò le dí Ọlọ́run Ọba lọ́wọ́ àti gbé ènìyàn ga. Bàbá mi wí pẹ̀lú féèrè rẹ̀ pé elékèé dìde ní owúrọ̀ ó dúdú bí ọ̀gẹ̀dẹ̀ etí odò, nígbà tí ó di ọ̀sán, elékèé gbẹ bí igi, nígbà tí ó si di àṣáálẹ́ ó ti jóná pátápátá. Onírìkíṣí wí fún àwọn ọ̀rẹ́ rẹ̀ wí pé òun da aṣọ bora, ṣùgbọ́n nígbà tí olóòótọ́ dé ó tọ́ka si ọkùnrin náà wí pé ìhòohò ni ó wà gidigbi. Bẹ́l ni àwọn orin náà ti bàbá mi ń kọ tàánútàánú ni ọjọ́ tí òun àti ẹbọra kékeré inú ọ̀gán fi ojú rí ara wọn.
Lehin eleyii oran naa su baba mi oo si ki owo bo apo re o n wa oogun kiri, sugbon ibi ti o ti n se eleyii ni o ti rri feere atirandiran ti n be ni ile wa, bel ni o mu feere naa si gba gbogbo agbegbe kankan. O wi bi o ti je pe Olodumare ni n se alakooso isegun, ti o si je pe oun ni o ni ohun gbogbo ti n be n inu aye ati eyi ti n be ni ode orun, dukia awon omo eniyan ati ohun alumoni isale ile, eyi ti o n be  nii oju omi ati eyi ti o n e ni ofuurufu, o si tun wipelu bi o ti je pe ko si idiwo fun Olorun Oba : ohunkohun ti Eledaa ba fe ni n se ati wi pe enikeni ko le di Olorun Oba lowo ati gbe enikeni ga; bel nni elekee ko le di Olorun Oba lowo ati gbe eniyan ga. Baba mi wi pelu feere re pe elekee dide ni owuro o dudu bi ogede eti odo, nigba ti o di osan, elekee gbe bi igi, nigba ti o si di asaale o ti jona patapata. Onirikisi wi fun awon ore re wi pe oun da aso bora, sugbon nigba ti oloooto de o toka si okunrin naa wi pe ihooho ni o wa gidigbi. Bel ni awon orin naa ti baba mi n ko taanutaanu ni ojo ti oun ati ebora kekere inu ogan fi oju ri ara won.